stanford-oval/wikipedia huggingface dataset:
Happy Xmas (War Is Over)
רקע לכתיבת השיר

השיר "(Happy Xmas (War Is Over" היה שיאה של פעילות אקטיביזם חברתית בת יותר משנתיים שניהלו ג'ון לנון ויוקו אונו, כנגד מעורבות ארצות הברית במלחמת וייטנאם. את התנהלות ארצות הברית הם חוו כהתנהלות אלימה מצד מעצמה צבאית חזקה, כלפי אוכלוסייה תמימה וחסרת ישע הנאבקת על חייה, אוכלוסייה שאין זה מוסרי או נכון לפגוע בה, אף אם היא בוחרת באידאולוגיה קומוניסטית. לאחר נישואי ג'ון לנון ליוקו אונו במרץ 1969, בילו השניים במסיבות עיתונאים בלתי פוסקות במסגרת "שביתות מיטה" שערכו באמסטרדם, וינה ומונטריאול. לנון ביקש לחדד את המסר לפיו יוקו והוא אינם מטיפים לא לסוציאליזם ולא לקומוניזם, ולא לשום "-איזם", וכל שהם דורשים הוא שמנהיגי העולם יתנו סיכוי לפתרון סכסוכים בדרכי שלום, שייתנו צ'אנס לשלום. פעילות האקטיביזם האנטי מלחמתית, שהחלה במהלך ירח הדבש שלהם, המשיכה באופן אינטנסיבי במשך כשלוש שנים, בראיונות בתקשורת ובהתבטאויות פומביות רבות. עוד לפני פרסום השיר "(Happy Xmas (War Is Over" השיקו בני הזוג לנון ואונו קמפיין מולטימדיה בין-לאומי, שכלל השכרת שטחים, על חשבונם, לשלטי חוצות ב-12 ערים מרכזיות ברחבי העולם. על אותן כרזות בשלטי החוצות נכתב באותיות ענק, בצבעי שחור-לבן, הכיתוב "WAR IS OVER! If You Want It – Happy Xmas from John & Yoko" ("זהו סוף המלחמה! אם תרצו בכך. חג מולד שמח מג'ון ויוקו"). עוצמת הקמפיין, בשילוב עם השיר שפורסם בהמשך, הפכו את הסיסמה הזאת למזוהה עם לנון ואונו. זאת אף על פי שמשפט זה נכתב כבר ב-1968 על ידי פיל אוקס בשיר "The Unknown Soldier" של להקת הדלתות. לא ידוע אם הסיסמה המפורסמת מסתמכת על אזכורים קודמים, היסטוריית הרוק והיסטוריית האקטיביזם הפוליטי הותירו אותה ללנון ואונו.
בשנת 1971 פרסם לנון את השיר Imagine, שלימים נחשב לשיר הסינגל הטוב ביותר בקריירת הסולו של לנון. בתוכנו הוא מתאר עולם אוטופי ללא גבולות בין אומות, ללא דת, ללא רכוש וללא מלחמות. סינגל זה זכה לפרסום ולהצלחה מסחרית מעבר לכל תחזית. בהבינו את ההצלחה של אותו סינגל בהעברת מסרים חברתיים, סיכם לנון: "Now I understand what you have to do: Put your political message across with a little honey." ("עכשיו אני מבין מה צריך לעשות: לשים את המסר הפוליטי עטוף בדבש").
לנון ואונו, בראיונות מאוחרים, הבהירו כי השיר (Happy Xmas (War Is Over, היה מבחינתם שכלול של אותו אמצעי, על מנת להביא לשינוי בדרכי שלום ולהפסקת מה שהם חוו כמסע טבח לא מרוסן ונורא, שארצות הברית מבצעת במקום רחוק כווייטנאם, כלפי אוכלוסייה אזרחית חלשה, רק מכיוון שהיא יכולה. מילות השיר משולבות בקריאה "זה סוף המלחמה – אם תרצו בכך". הן מנסות להביע אופטימיות תוך שימוש בסנטימנטליות המאפיינת לרוב את שירי חג המולד.
אף שמדובר בשיר מחאה, לפני הכל זהו שיר חג מולד. שירי חג המולד היו אהובים על להקת הביטלס, ובשנים שקדמו לפירוק הלהקה הוציאו הביטלס את The Beatles' Christmas records ישירות לחברי מועדון המעריצים שלהם. לאחר שהחבורה התפרקה ב-1970, היה לנון החבר הראשון שהוציא את שיר חג המולד המקורי, "(Happy Xmas (War Is Over". בשנת 1974 פרסם ג'ורג' האריסון את השיר Ding Dong, Ding Dong (אנ'), ב־1979 פרסם פול מקרטני את Wonderful Christmastime, ואף רינגו סטאר הוציא את האלבום I Wanna Be Santa Claus (אנ') בשנת 1999.
ההקלטה

בשלהי אוקטובר 1971, הקליט לנון הקלטת דמו בגיטרה אקוסטית של השיר Happy Xmas (War is Over) בחדריו במלון סנט רגיס בניו יורק, שם התגורר עם אונו באותו זמן. לימים, תקבל אונו את הקרדיט לכתיבה משותפת של השיר, עם לנון, אך ההיקף האמיתי של תרומתה בשלב הראשוני הזה אינו ברור, משום שללא ספק היא לא השתתפה בהקלטת הדמו, דבר שלא היה אופייני לשיתוף הפעולה ביניהם. הקלטת דמו נוספת של השיר התקבלה בסוף אוקטובר, לאחר שהזוג לקח דירה בגריניץ' וילג'. כמו בשני האלבומים הקודמים שלו, ג'ון לנון / פלסטיק אונו בנד ו-Imagine (אלבום) (שיצא בארצות הברית רק כמה שבועות קודם לכן), הביא לנון את פיל ספקטור לעזור כמפיק מוזיקלי. ההקלטה הראשונה התקיימה בערב יום חמישי, 28 באוקטובר, באולפן הקלטות. אחרי הפגישה, המוזיקאים, שחלקם הופיעו בזמן זה או אחר כחברים בלהקה Plastic Ono Band, ביצעו אובר-דאבינג של קולות הרקע והקריאות "WAR IS OVER! If You Want It ", והוסיפו את השירה העיקרית. אחד מארבעת הגיטריסטים שהשתתפו היה קלאוס פורמן על הבס, אף על פי שלא היה מתוכנן לכך, מאחר שטיסתו לגרמניה נדחתה. בתעשיית המוזיקה, המושגים "איי-סייד" (צד א') ו"בי-סייד" (צד ב'), מתייחסים לשני צדי תקליטי 7 אינץ' שעל גביהם יצאו סינגלים באותם זמנים. ה"איי-סייד" הוא השיר שהיוצר מוציא ומקווה שיהפוך ללהיט ויזכה להשמעות רבות ברדיו (ובהמשך להקרנת הווידאו קליפ בערוצי המוזיקה) וה"בי-סייד" הוא שיר משני יותר, תוספת להעלאת ערכו של הסינגל. ברור היה ש"איי סייד" הוא הסינגל "חג מולד שמח", אך עלתה התלבטות איזה שיר יוכנס ל"בי סייד", שיר שלא יגנוב את ההצגה, ושעליו להיות קשור במידת מה לחורף או לחג המולד. השיר שנבחר היה "Listen, the Snow Is Falling", שהוא פחות מוכר כיום. את קולות הרקע לקח לנון מהמקהלה הקהילתית של הארלם, בה השתתפו שלושים ילדים, רובם בני פחות מ-12. בתאריך 31 באוקטובר אחר הצהריים הגיעו הילדים לאולפן ההקלטות, כדי להקליט את קולות הרקע. צילומי עטיפת התקליט המקוריים צולמו בנפרד על ידי הצלם הסקוטי איאן מקמילן.
שם השיר

שם השיר מעיד על החתרנות שבו. ראשית, המילים המפורשות "זה סוף המלחמה" (War is over) המוצמדות בסוגריים לכותרת השיר, מצביעות על המסר בו, ועל כך שאין מדובר בשיר חג מולד תמים. אך מעבר לכך, בחר האמן ג'ון לנון לכתוב את המילה Christmas, חג המולד, בצורת הקיצור הלא פורמלית שלה, Xmas. צורת כתיבה זו מקובלת אמנם בהודעות קצרות, במכתבים וכדומה, ושימשה אף בעבר בתכתובות לא פורמליות. אך כאשר מדובר בכתיבת שירה או פרוזה, היא פחות מקובלת. כתיבת המילה בצורה זו מבהירה כי – אף על פי שהדבר נשמע כך לכאורה, אין מדובר בשיר חג מולד "נורמטיבי", אלא ביצירה שונה.
יצירת השיר והתוכן

תוכן השיר נועד לבקר את זוועות המלחמה, וזאת על רקע אווירת חג המולד הנעימה והמשפחתית. להלכה ניגוד זה, שאמור להיות מצמרר, אמור היה לזעוק לשמיים. למעשה, ובניגוד לשירים אחרים של לנון, ההצלחה של הביקורת הייתה חלקית. השיר התפרסם בזכות המוזיקה המרגשת ואופן הגשתו, אך לעיתים קרובות אנשים אינם מודעים למילות השיר ולמסר האנטי מלחמתי שבהן.
השיר מתחיל עם ברכות חג המולד מאונו ולנון לילדיהם מהנישואים הקודמים: אונו לוחשת "חג מולד שמח, קיוקו", ואז לוחש לנון, "חג שמח, ג'וליאן".
כשג'ון לנון ניגן לראשונה את הדמו בפני פיל ספקטור, העיר המפיק ששיר הפתיחה של השיר, "אז זה חג המולד ...", היה דומה מדי לשיר אחר, "I Love How You Love Me" משנת 1961, אשר ספקטור עצמו הפיק. לכן הנחה לנון את הגיטריסטים באולפן ההקלטות לשנותו על ידי שילוב ריפים בסגנון מנדולינה. ספקטור הציע לכלול בשיר גם כלי הקשה, מהסוג שהשתמש בו באלבום של שנת 1963, A Christmas Gift for You, על מנת לזהות את השיר אף יותר עם חג המולד.
בנוסף לאותם אלמנטים, האקורדים והמבנה המלודי של "חג המולד שמח (זה סוף המלחמה)" דומים במידת מה לבלדה האנגלית המסורתית Skewball (אנ'), וכן לביצועי הפולק של פיטר, פול ומרי.
הוא נפתח במילים:
| --- | --- |
  ובכן הגיע חג המולד ו(תראו) מה עשיתם עוד שנה הסתיימה לה וחדשה מתחילה   — (תחילת השיר, בתרגום חופשי) :   So this is Christmas  And what have you done  Another year over  And a new one just begun   
המילים And what have you done, בתרגום: "ו (תראו) מה עשיתם", בשיר הן לכאורה מאשימות ונוקבות. זה חג המולד, חג הנתינה לאחרים, הנדיבות והאהבה, ומה עשיתם.
המשך השיר מפורט אף יותר. בתוך מעטה של מוזיקה שמיימית, כשברגע מקהלת ילדים, מושרות המילים הבאות:
| --- | --- |
  ובכן הגיע חג המולד לחלשים ולחזקים לעשירים ולעניים העולם כל כך טועה. אז חג מולד שמח לשחורים וללבנים לצהובים (אסייתים) ולאדומים (אינדיאנים) בואו נפסיק את כל הקרבות   — (מילות הבית השני, בתרגום חופשי) :   And so this is Christmas  For weak and for strong  For rich and the poor ones  .The world is so wrong  And so happy Christmas  For black and for white  For yellow and red one  Let's stop all the fight   
השימוש בכינויים "צהובים" ו"אדומים", הוא שימוש פוגעני לכאורה, אינו תקין פוליטית, ולכאורה מקומם. מקומו ב"שיר חג המולד" אפילו צורם. טכניקת השימוש במילים פוגעניות מסוג זה לצורך העברת מסר, הגיעה לשיא שנה מאוחר יותר, כאשר לנון השתמש במילת ה-N בשירו Woman Is the Nigger of the World.
את השיר מלווה לכל אורכו, כמנטרה, המשפט War is over – if you want it ("זה סוף המלחמה – אם תרצו בכך").
הוצאה לאור

אפל רקורדס הוציאו בארצות הברית את הסינגל "חג מולד שמח (זה סוף המלחמה)" ואת צידו השני "Listen, the Snow Is Falling", ב־1 בדצמבר 1971. הסינגלים הונפקו בפורמט של תקליט יחיד בגודל 7 אינץ' על ויניל ירוק שקוף עם שרוול תמונה של כרטיס. עטיפת התקליט הציגה רצף של חמש תמונות שהראו את פניו של לנון הופכות לאונו. רצף זה הוצג במקור על הכריכה האחורית של קטלוג התערוכה שהוצגה באוקטובר 1971 במוזיאון אוברסון לאמנות סירקיוז, ניו יורק.
בבריטניה, מחלוקת בין לנון לבין המוציא לאור, בעניין הזכויות על המוזיקה, עיכבה את שחרורו של השיר עד 24 בנובמבר 1972.
הופעת האלבום הראשונה של השיר הייתה באלבום Live Peace in Toronto 1969, שפורסם באוגוסט 1972. אותו תקליט הכיל גם הקלטה מביצוע בלייב של השיר Give Peace a Chance. עטיפת האלבום מורכבת מאיורים מאת מיכאל בריאן המייצג כל שיר באלבום; את השיר (Happy Christmas (War Is Over, ייצגה התמונה המראה מפציץ, מטוס צבאי שנועד להטיל פצצות על מטרות קרקע, המפיל קישוט חג המולד במקום פצצה.
הוצאה לאור > סרטוני וידאו (קליפים) של השיר

וידאו קליפ שוחרר במקביל לפרסום השיר, ומספר קטעים ממנו נשמרו, אך הוא לא נשמר במלואו. הווידאו קליפ הבהיר את עוצמתו של השיר ואת האירוניה שבו. אך בשנות השבעים של המאה העשרים, בהיעדר אינטרנט, וידאו ביתי, טלוויזיה אינטראקטיבית או מחשב אישי בכל בית, היה פרסומו של קליפ וידאו כגון זה דבר נדיר, ולא היו פלטפורמות מספיקות לשיווקו המסחרי. חלקים מהווידאו קליפ שהוכן על ידי לנון ואונו, פורסמו באופן מסחרי רק שנים מאוחר יותר, בקלטת אוסף של קליפים של ג'ון לנון, בצורת VHS, ששוחררה בשנת 1993. בקליפ יש מספר קלוזאפים על השלט "war is over – if you want it". שובצו בו גם תצלומים אישיים של בני הזוג ובנם שון לנון, מסוף שנות השבעים של המאה העשרים, וכן תזמורת המקהלה המקורית של הילדים המבצעים את השיר.
הסרטון שוחזר בשנת 2003 לתקליטור DVD ‏Lennon Legend: The Very Best of John Lennon. הסרטון המשוחזר של 2003 מורכב מסרט תיעודי, המתאר נפגעים, רבים מהם ילדים, הן ממלחמת וייטנאם, והן ממלחמות וסכסוכים שונים באפריקה, ממלחמת בוסניה, מהתקפה של 11 בספטמבר 2001 על העיר ניו יורק, וממלחמות ארצות הברית באפגניסטן ובעיראק. לנון אמנם לא זכה לראות את הקליפ המשוחזר, אך סביר להניח שהיה גאה בו ובמסר העוצמתי והמצמרר שהוא מעביר, ובו הפער הבלתי נתפס, בין שיר חג סנטימנטלי, חגיגי ותמים, לבין תמונות האימה של מוראות המלחמה.
הצלחה מסחרית

פרסומו של הסינגל בארצות הברית בשנת 1971 לא נחל הצלחה, עקב שחרורו המאוחר, סמוך מדי למועד החג, דבר שהיקשה על שידור מספיק שלו ברדיו ועל פרסומו. עם זאת, בהמשך, הסינגל הגיע למספר השמעות גדול, היה השיר מס' 3 בהשמעות במצעד הסינגלים של חג המולד בבילבורד. השיר היה בראש הבילבורד בשנים 1972, 1983, 1984 ו-1985 וכן בינואר 1996.
(Happy Xmas (War Is Over "זכה להצלחה מיידית בבריטניה כאשר יצא לשידור שם בנובמבר 1972. השיר הגיע לשיא במספר 4 על במצעד הסינגלים בבריטניה וצוין בין הסינגלים המשפיעים בעולם על ידי מגזין המוזיקה מלודי מייקר לאותה שנה. הסינגל המקורי נכנס למצעד הסינגלים בבריטניה עוד תשע פעמים נוספות. אחת העליות הבולטות של השיר לראש המצעד הייתה מיד לאחר רצח ג'ון לנון ב-8 בדצמבר 1980, ביחד עם השיר Imagine של לנון, ונשאר בראש המכירות במשך תשעה שבועות.
בין דצמבר 1972 לפברואר 1973, השיר נכנס לעשירייה הראשונה במצעדי הפזמונים במדינות נוספות: באוסטרליה, בלגיה, דנמרק, צרפת, אירלנד, הולנד, נורווגיה וסינגפור.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 25 |  |
|  עולמי | בילבורד גלובל ללא ארצות הברית | 26 |  |
מיקומי שיא > מצעדי סוף שנה

|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |   ‏‏‏  2023>  |
| --- | --- | --- | --- |
|  ארצות הברית | מצעד שירי הסטרימינג – רוק | 43 |  |
גרסאות כיסוי

בעשורים האחרונים, התקבל השיר "(Happy Xmas (War Is Over" בזרם המרכזי של תרבות המוזיקה, לאחר ביצועים רבים של גרסאות כיסוי על ידי אמנים רבים. לדוגמה, ביצוע לשיר שיצא לאור ב-17 אוקטובר 2006 על ידי הזמרת הקנדית שרה מקלכלן באלבום שלה Wintersong, שהיה האלבום הנמכר ביותר של חג המולד של השנה ומועמד לפרס גראמי. גרסת כיסוי זאת כוללת שירה של מקהלת ילדים ונוער מוונקובר, קולומביה הבריטית. בצירוף מקרים נדיר, יצאה לאור גרסת כיסוי נוספת של אותו שיר באותה שנה, ב־12 דצמבר 2006 על ידי להקת הרוק האמריקאית דה פריי.
כמה גרסאות כיסוי מוקדמות יותר של "Happy Xmas (War Is Over)" מופיעות באלבומי החג של זמרי פופ גדולים, כמו I Still Believe in Santa Claus ‏(1990) מאת אנדי ויליאמס, אלבום חג המולד ‏(1992) מאת ניל דיימונד, A Very Special Season‏ (1994) על ידי דיאנה רוס, Christmas Island ‏(1996) על ידי ג'ימי באפט, ו-These Are Special Times‏ (1998) על ידי סלין דיון. מגמה זו המשיכה עם Save This Christmas for Me‏ (2001) על ידי ג'וני לוגן, Christmas Is Almost Here‏ (2002) על ידי קארלי סימון, December‏ (2003) על ידי המודי בלוז, It's Christmas, Of Course‏ (2007) על ידי Darlene Love‏ (אנ'), A Winter Symphony‏ (2008) על ידי שרה ברייטמן, Happy Christmas‏ (2010) על ידי ג'סיקה סימפסון, Hear the Bells‏ (2011) על ידי ונסה קרלטון, Christmas in Tahoe‏ (2015) על ידי להקת טריין, Laura Xmas‏ (2016) על ידי לאורה פאוזיני ו-Echosmith Christmas‏ (2017) על ידי Echosmith, ועוד רבים אחרים.
גרסאות אחרות של "(Happy Xmas (War Is Over" כוללות גרסה של 1991 על האלבום Standards של The Alarm (אנ'), הקלטה מהופעה בחיה ב-1994 של מליסה אתרידג', גרסת 2002 של להקת מארון 5, וגרסת 2009 של ביטאליקה. ב־13 בדצמבר 2012, ביצע שון לנון את השיר עם זמרי הגוספל Jeff Tweedy (אנ'), ומקהלת הגוספל של הארלם, בתוכנית הקולבר ריפור שבערוץ קומדי סנטרל. גרסה זו הפכה זמינה לרכישה באתר iTunes וההכנסות נתרמו לקרבנות אסון הוריקן סנדי. וכן נעשות גרסאות כיסוי רבות.
למרבה האירוניה, רוב מוחלט של גרסאות הכיסוי לשיר, מתייחסות אליו כאל שיר חג מולד חגיגי וסנטימנטלי, במתכונת שירי חג המולד, המדברים על אהבת אדם ונדיבות, מבלי להתייחס כלל למסרים ששתל לנון בשיר, ובלי להתייחס לכוונותיו האנטי מלחמתיות המוצהרות.
ראו גם

מלחמת וייטנאם
Woman Is the Nigger of the World
Do They Know It's Christmas?
קערורית

| קערורית |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צינוראים
משפחה:: שפתניים
סוג:: קערורית
שם מדעי
 Scutellaria ‏לינאוס, 1753
קערורית סגולה. מעל בסיסו של כל פרח בולט מבנה עגול, האופייני לסוג.
קערורית (שם מדעי: .Scutellaria L) הוא סוג צמחים גדול לא ארומטיים ממשפחת השפתניים שמקיף צמחים עשבוניים חד-שנתיים, אך לרוב צמחם עשבוניים רב-שנתיים ובני שיח ולעיתים רחוקות שיחים. הסוג מונה 477 מינים ו-73 תת-מינים ונפוץ בכל העולם. 3 מינים מסוג זה הם צמחי בר בארץ ישראל. מין נוסף נכחד ולא נמצא משנות 1940. וכמו כן מינים שונים מסוג משמשים כצמחי מרפא. שמו העממי באנגלית הוא Skullcap.
תיאור הסוג

רוב מיני סוג זה הם עשבים חד שנתיים או רב שנתיים, בני שיח ולעיתים רחוקות שיחים.
העלים נגדיים, פשוטים ובעלי פטוטרות ולא ארומטיים. שפת העלים מתמימה ועד מאונה, בישראל הם (אינם תמימים) משוננים או מאונים.
הפרחים ערוכים בדורים או בחצאי דורים שמכילים שני פרחים. הדורים ערוכים על פי רוב בתפרחות דמויות שיבולת או אשכול.
הפרחים דו-מיניים, בעלי עטיף כפול, מאוחה עלים דו-שפתניים.
הגביע דו-שפתני באופן ברור בעל שפות תמימות (ללא שיניים) וקעורות, קצרות ורחבות הנסגרות עם הבשלת הפרי. בגב השפה העליונה ישנו קשקש מעוגל וקעור הדומה לקערה שגדלה עם הבשלת הפרי. השפה התחתונה משתיירת בניגוד לשפה העליונה שנושרת. מבנה הגביע יוצר מעין 'תפיחה' מעל בסיס הפרח. לאחר הפריחה, הזרעים מתפתחים בתוך הגביע, והוא מתכופף כלפי מטה באופן המזכיר קערה, ומכאן שם הסוג.
הכותרת דו-שפתנית. צינור הכותרת ארוך מאוד וכפוף החוצה ומורחב בחלקו העליון. לוע הכותרת חסום בבליטות פנימיות. השפה העליונה זקופה וקמורה וקצרה יוצר מהשפה תחתונה שהיא בעלת 3 אונות. האונה אמצעית רחבה, שטוחה, תמימה. האונות הצדדיות פחות או יותר מחוברות לשפה העליונה ולעיתים פרושות.
האבקנים, שמספרם 4 חבויים מתחת לשפה העליונה של הכותרת. המאבקים ריסניים.
עמוד העלי דקיק וקצהו מחולק לשתי אונות לא שוות.
הפרודות כמעט כדוריות ולפעמים מגובששות, ולפעמים שעירות.
מיני הבר בישראל וסביבתה

בישראל אותרו 4 מיני בר של קערורית: אחת נכחדה (קערורית הביצה), אחת (קערורית נאדית) גדלה רק בחגורה העליונה של החרמון. אחת (קערורית שיחנית), בעלת פרחים צהובים-כתומים הגדלה בחבל הספר, במורדות ההרים היורדים כלפי בקעת הירדן משני עבריה. ואחת (קערורית סגולה), השכיחה יותר היא בעלת פרחים סגולים והיא מאכלסת סלעים בבתות ובשולי חורשים בכל אזורי ישראל הים-תיכוניים, ואף בחגורת יער הספר ההררי בחרמון.
מיני הבר בישראל וסביבתה > קערורית הביצה

קַעֲרוּרִית הַבִּצָּה (.Scutellaria galericulata L) - קערורית הביצה צמח עשבוני רב שנתי בעל קנה שורש, זקוף בגובה 20 עד 60 ס"מ ומכוסה בשערות דלילות והדוקות. מין זה נכחד בישראל עקב נדירותו וחיסול בית גידולו, ביצת החולה.
הגבעולים זקופים או אלכסוניים, פשוטים או מסועפים, לעיתים ארגמניים (מאדימים). העלים נגדיים, פשוטים, בעלי פטוטרת קצרה, מוארכים או דמויי אזמל, ואורכם גדול לפחות פי 3 מרוחבם והם ירוקים בצד העליון ומאפירים בצד התחתון. הטרף לבוב בבסיסו ולעיתים מתחדד בקודקודו, שפתו חרוקה (השיניים עגולות ורדודות). עלי הפרחים דומים לשאר העלים (בשונה מקערורית סגולה) ועולים באורכם על הפרחים והן קטנים בהדרגה כלפי מעלה לאורך הגבעול. הפרחים דו-שפתניים ובעלי עוקצים קצרים מאד שאורכם כ-1 מ"מ, והם ערוכים בדורים מדומים חד-צדדיים, לאורך חלקו העליון של הגבעול. הגביע שאורכו 3 עד 5 ס"מ אינו נפוח ושעיר. שערותיו אינן מפושקות וצפופות (בשונה מקערורית נאדית). לאחר הפריחה הגביע מתפתח למבנה דמוי קערה שמכיל פרודות חומות בהירות ומגובששות (בדומה קערורית סגולה). הכותרת סגולה או לילכית ומכוסה בשערות פשוטות וקצרות רכות ולא בלוטיות. צינור הכותרת ארוך במיוחד (15 עד 20 מ"מ) והוא יוצא מתוך הגביע אופקית ומתכופף מעט כלפי מעלה כקשת (בדומה לקערורית סגולה). מרכז שפת הכותרת התחתונה בהיר יותר ומנוקד באופן בלתי ברור.
בשנות 1940 נמצא מין זה בפעם האחרונה בעמק החולה בחברת גומא הפפירוס וגפית הביצה. בעולם גדל מין זה בבתי גדול לחים: מעונות בוציים, בשולי אגמים ונחלים. טיפוס תפוצתו אירו-סיברית עם חדירה לאזור אירנו-טורני והים תיכוני. מין זה רחב תפוצה בעולם בעיקר באזורים הממוזגים של חצי כדור הארץ הצפוני. הוא נפוץ באופן רציף בכל אירופה ובאופן מקוטע באגן הים התיכון. אוכלוסיות מרוחקות מאד ומבודדות מוכרות גם ממרכז וצפון אסיה והוא נפוץ בכל צפון אמריקה.
מיני הבר בישראל וסביבתה > קערורית נאדית

קַעֲרוּרִית נֹאדִית (.Scutellaria utriculata Labill) - בן שיח ים-תיכוני הררי מצוי שגדל בבתות לרגלי טרשים ובדרדרות אבנים של החרמון, ברום 1,300 עד לפסגה 2,800. תפוצתו העולמית היא בהרי הלבנון, מול הלבנון והחרמון. צבע הכותרת סגול או ארגמן (קרם-צהבהב, צהוב-חיוור). השפה התחתונה צבועה מעוטרת בקווים ארגמניים. הגבעולים רבועים, מעוצים, שרועים ומשתרגים בין האבנים ומכים שורשים כלפי מטה ומעלים גבעולים קצרים כלפי מעלה. העלים עגולים, חרוקים ופלומתיים. הפרחים נישאים בדורים שלמים בחלקו העליון של הגבעול. בכל דור שני פרחים משני צידי הגבעול והם סדורים על הגבעול שתי וערב (זוגות הפרחים העוקבים ממוקמים בזווית ישרה זה לזה), דהיינו על הגבעול ערוכים 4 טורים של פרחים. הגביע דו-שפתני באופן ברור והוא בעל שפות תמימות (ללא שיניים) וקעורות. הגביע משתייר ומתפרה, דהיינו השפתיים שלו מתנפחות לאחר הפריחה ועם הבשלת הפרי. הגביע נפוח מאוד בפרי ואורכו שווה כמעט לרוחבו (15 מ"מ) והוא מכוסה שערות לבנות, צפופות וארוכות מאוד. הגביע והפרי מהווים יחידת הפצה קלה נפוחה הנישאת ברוח למרחקים גדולים. הפריחה בין סוף אפריל ועד תחילת ספטמבר.
מיני הבר בישראל וסביבתה > קערורית סגולה

קַעֲרוּרִית סְגֻלָּה (.Scutellaria brevibracteata Stapf) - צמח עשבוני רב-שנתי (בן חלוף) ים-תיכוני מצוי זקוף, גובהו 20 עד 70 ס"מ. הגבעולים רבועים, מכוסים בשערות קצרות ולא צפופות. העלים נגדיים, פשוטים, לא ארומטיים והם בעלי פטוטרות ברורות. העלים דמוי ביצה רחבה, אורכם גדול לכל היותר פי 1.5 מרוחבם. בסיס העלים לבוב ושפת העלים משוננת בשיניים מעוגלות א-סימטריות כשני משור. העורקים שקועים בצדו העליון של העלה, בולטים בצדו התחתון. עלי הפרחים קטנים ושונים משאר העלים. הם צרים יותר, שפתם תמימה, ובסיס הפוטרת מוצר ועובר בהדרגה לפטוטרת קצרה. התפרחות ערוכות בחצאי דורים דלילים, מסורגים. בכל חצי דור שני פרחים, שפונים לאותו צד. הפרחים דו-מיניים, בעלי עטיף כפול, מאוחה עלים דו-שפתניים. הגביע קצר, מאוחה-עלים. בגב השפה העליונה של הגביע מתפתחת בליטה מעוגלת, מעין שפה נוספת, שקערורית כקערה. הגביע דמוי הקערה נראה היטב מעל לכותרת. התוספת הקעורה של הגביע גדלה הרבה עם הבשלת הזרעים, אבל הגביע אינו נפוח בפרי (בשונה בשקערורית נאדית). הגביע מכוסה בשערות פשוטות לא צפופות (בשונה בשקערורית נאדית) וגם בשערות בלוטיות ודביקות. הכותרת שפתנית, אופיינית לסוג ולמשפחה (ראה לעיל). צבעה סגול ולפעמים הוא הופך ללבן בהדרגה בכיוון הבסיס. הכותרת בעלת שערות רכות ושערות בלוטיות. צינור הכותרת ארוך במיוחד, עד 2 ס"מ. הוא צומח מתוך הגביע אופקית, מתכופף מעט כלפי מעלה כקשת. לוע הכותרת כהה יותר וחסום בבליטות. פריחה מסוף מרץ עד סוף יולי קערורית סגולה מאכלסת סלעים בבתות ובחורשים בכל אזורי ישראל הים-תיכוניים. מין זה מצוי בגליל העליון, בכרמל, בעמק יזרעאל, בשומרון, בשפלה, בהרי יהודה ובגלעד; נדיר בגולן, בגליל התחתון, בדרום שפלת החוף ובאדום; ונדיר מאוד בחרמון, בגלבוע, בחוף הגליל ובחוף הכרמל. תפוצתה העולמית משתרעת רק לאורך מזרחו של הים התיכון, מטורקיה ועד אדום ואף בחצי האי-ערב. מין זה מונה 4 תת-מינים: שניים גדלים בדרום טורקיה, השלישי באיים המזרחיים בים האגאי והרביעי האחרון הוא הנמצא בישראל (Scutellaria brevibracteata subsp. subvelutina). שמו הנרדף בספרות הישראלית הוא Scutellaria subvelutina.
מיני הבר בישראל וסביבתה > קערורית שיחנית

קַעֲרוּרִית שִׂיחָנִית (.Scutellaria tomentosa Bertol) - בן שיח מסועף (בן קיימא) גובהו כ-40 ס"מ נדיר שפרחיו צהובים ולעיתים דו-גוניים (צהוב וארגמן). השפה התחתונה של הכותרת נוטה לארגמן. הגבעולים רבועים ושעירים. העלים עגולים או סגלגלים מלבינים ובעלי פטוטרת ושפתם משוננת עמוק באופן רגולרי. העלים המלווים את הפרחים יושבים ובעלי שפה תמימה. הפרחים ערוכים בדורים שלמים. בכל דור שני פרחים משני צידי הגבעול והם סדורים על הגבעול שתי וערב (זוגות הפרחים העוקבים ממוקמים בזווית ישרה זה לזה), דהיינו על הגבעול ערוכים 4 טורים של פרחים. הגביע דו-שפתני באופן ברור בעל שפות תמימות (ללא שיניים) וקעורות. צינור הכותרת ארוך מאוד וכפוף החוצה וארוך מחלקה העליון הדו-שפתני של הכותרת. צינור הכותרת יוצא בצורה אופקית מחיק העלה, מתקשת כלפי מעלה (בטנו פונה החוצה) כך שחלקו העליון אנכי. הגביע קטן, אונותיו מאוחות. בגב השפה העליונה ישנו קשקש מעוגל וקעור הדומה לקערה שגדלה עם הבשלת הפרי. מין זה גדל בבתות הספר, במורדות הרים היורדים כלפי בקעת הירדן משני צדדיה על קרקעות גיר (קריטון) התפוצה משתרעת במערב האזור האירני-טורני מאירן דרך מזרח טורקיה וסוריה עד ארץ ישראל בלבד. הפריחה בראשית הקיץ מסוף אפריל ועד תחילת יולי.
מיני התרבות

קערורית אירופאית (scutellaria laterifolia)
קערורית סינית (Scutellaria baicalensis)
קערורית צפופה
הערות שוליים

1 2  מיכה לבנה, דוד הלר, החי והצומח של ארץ ישראל, רמת גן: משרד הביטחון - ההוצאה לאור והחברה להגנת הטבע, 1984, עמ' 62-63
↑  מיכאל זהרי, מגדיר לצמחי ישראל, עם עובד, תל אביב, עמ' 396
↑  וולטר פרגסון, אבי שמידע, הזר ווד, מיכה לבנה, בין שלגי חרמון, גבעתיים-רמת גן: משרד הבטחון ורשות שמורות הטבע, עמ' 90
↑  Scutellaria brevibracteata subsp. subvelutina, Board of Trustees of the Royal Botanic Gardens, Kew
↑  מיכה לבנה, דוד הלר, החי והצומח של ארץ ישראל, כרך 11, רמת גן: משרד הביטחון - ההוצאה לאור והחברה להגנת הטבע, 1984, עמ' 62-63
| --- | --- |
בקרת זהויות :  NLI: 987007563640605171 
קערורית נאדית
קערורית סגולה
אייס ונטורה: בלש בצחוק

| --- | --- |

כרזת הסרט
 בימוי:  טום שדיאק 
 הופק בידי:  ג'יימס ג. רובינסון 
 תסריט:  ג'ק ברנשטיין, טום שדיאק, ג'ים קארי 
 עריכה:  דון צימרמן
 שחקנים ראשיים:  ג'ים קארי קורטני קוקס שון יאנג טון לוק דן מרינו
 מוזיקה:  אירה ניובורן 
 צילום:  ג'ולי מקט 
 מדינה:  ארצות הברית 
 חברת הפקה:  Morgan Creek Productions
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  4 בפברואר 1994 
 משך הקרנה:  83 דק' 
 שפת הסרט:  אנגלית 
 סוגה:  סרט קומדיה, סרט להט"בי, סרט פעולה, American football film 
 מקום התרחשות:  דרום פלורידה, מיאמי 
 תקציב:  $11,000,000
 הכנסות:  $107,217,396
 הכנסות באתר מוג'ו:   aceventura
 סרט הבא:  אייס ונטורה: בלש פראי 
 דף הסרט ב־IMDb
 
אייס ונטורה: בלש בצחוק (באנגלית: Ace Ventura: Pet Detective) הוא סרט קומי אמריקאי משנת 1994 בכיכובו של ג'ים קארי ובבימויו של טום שאדיק.
צוות שחקני המשנה בסרט כולל את הכוכבים קורטני קוקס, טון לוק, שון יאנג ודן מרינו, הקוורטרבק של המיאמי דולפינס. אמנם זהו סרטו ה-14 של קארי, אך הסרט נחשב לכזה שהזניק את הקריירה הקולנועית המדשדשת שלו.
הסרט היה להצלחה בקופות, והכניס 107 מיליון דולר ברחבי העולם, בעוד תקציבו עמד על 11 מיליון דולר בלבד. בעקבות הצלחת סרט זה, הופקו סרטי ההמשך "אייס ונטורה: בלש פראי" ו"אייס ונטורה ג'וניור", וכן סדרת טלוויזיה מצוירת בשם "אייס ונטורה: בלש בצחוק" שנמשכה שלוש עונות.
צוות השחקנים

ג'ים קארי - אייס ונטורה
קורטני קוקס - מליסה רובינסון
שון יאנג - לואיס איינהורן / ריי פינקל
טון לוק - אמיליו
דן מרינו - בתפקיד עצמו
נובל ווילינגהאם - רידל
טרוי אוונס - רוג'ר פרודאקטר
ריינור שיין - וודסטוק
אודו קייר - רונלד קאמפ
פרנק אדוניס - ויני
רון הקטן - רוק
דייוויד מרגוליס - דוקטור
ג'ון קפודיצ'ה - אגאודו
גודי קלייטון - מרטין מרץ
ביל צוקר - מר פינקל
אליס דרומונד - גברת פינקל
רבקה פראטי - אישה סקסית
מארק מרגוליס - מר שיקאדאנס
אנתוני קורונר - עיתונאי
רנדל "טקס" קוב - חוטף
פלורנס מיסטרוט - שכנה
וויל קניקרברוקר - מנהל
גארי מאנץ' - מנהל
טרי מילר - עוזר מנהל
ג'ון ארצ'י - עיתונאי
דון שולה - בתפקיד עצמו
סקוט מיטצ'ל - שחקן מיאמי דולפינס
קניבל קורפס - בתפקיד עצמם
נוזי - סנופלייק